Mousa Broch fortsatte å bli brukt gjennom århundrene og er nevnt i to norrøne sagaer. I forteller om et forelsket par på 900-tallet som rømte fra Norge, forliste og brukte brochen som et midlertidig tilfluktssted. Bjørn Brynjulvsson fra Sogn og Fjordane var i gjestebud i hos Tore Roaldsson (far til Arinbjørn herse) og ble kraftig forelsket i hans søster Tora. Da Tore ikke ville gå med på ekteskap, flyktet Bjørn og Tora fra gården og ut Sognefjorden på et skip Bjørns far hadde utrustet for en langferd til Dublin. De havnet i storm i Nordsjøen og la inn til Mosey (Mousa) på Shetland for å reparere skipet. De giftet seg på Mosey og bodde sammen som ektepar i Moseyjarborg i løpet av vinteren før de seilte til Island og tok inn hos Egil Skallagrimsson.